এমনকি আপনার যদি স্ট্যান্ড এলোন লিনাক্স সিস্টেম ও থাকে আপনি সেটিকে মাল্টি ইউজার সিস্টেম হিসেবে কাজে লাগাতে পারবেন। যখন মেশিন একটি লগইন প্রম্পটসহ প্রথমে বুট হয় তখন আসলে আপনি বেশ কয়েকটি টার্মিনাল সেশনের প্রথমটিই দেখতে পান। বাকিগুলি দেখতে হলে লগইন করার পর কি-বোর্ডের Alt Key চেপে রেখে F2 চাপুন। আপনি আর ও একটি লগইন প্রম্পট দেখতে পাবেন এবং এটি হচ্ছে দ্বিতীয় টার্মিনাল সেশন। এভাবে আপনি F3 থেকে F6 পর্যন্ত চাপলে পরপর লগইন প্রম্পটগুলি একের পর এক পেতে থাকবেন। F7 হচ্ছে বর্তমানে লগইন করা আপনার গ্রাফিক্যাল ইন্টারফেস। মেশিন যদি প্রথমে গ্রাফিক্যাল মোডে বুট হয় তবে Altএবং F7চাপলে এটি আবার পূনরায় আপনাকে গ্রাফিক্যাল মোডে নিয়ে আসবে। প্রতিটি টার্মিনাল সেশনেই আপনি ভিন্ন ভিন্ন নামে লগইন করতে পারবেন। এ ধরনের টার্মিনাল সেশনকে 'কনসোল' অথবা 'ভার্চুয়াল টার্মিনাল' বলা হয়ে থাকে। এ ধরনের একাধিক টার্মিনাল ব্যবহার বেশ সুবিধা জনক যখন আপনি কোন নির্দিষ্ট ফাইল বা ডিরেক্টরীর পারমিশন লেভেল সমন্বয় এর মত কাজ করবেন। এ ধরনের কাজে একটি টার্মিনাল এ রুট হিসেবে লগইন করে যাবতীয় পারমিশন সেট এর কাজ করতে পারেন এবং সেই সাথে অন্য আরেকটি কনসোলে সাধারন ব্যবহারকারী হিসেবে লগইন করে সেটিংসগুলি পরীক্ষা করে দেখতে পারেন।